title: Reliquia
text: Una reliquia (d'o latín reliquiae, de relictus, "repuis" en aragonés) son os repuis materials que dixa en morir un presonache que ye considerato santo por una relichión cualsiquiera, y que pueden estar partes d'o suyo cuerpo u tamién obchectos que estioron en contacto con el mientres a suya vida y que se considera que ha sanctificato con o suyo contacto. Cal parar cuenta que encara que en a nuestra tradición cultural gosan estar más conoixitas as reliquias ligatas a lo Cristianismo, ista prectica de veneración d'o repuis ye común a quantas relichions.
  
  En Aragón se conservan quantismas reliquias de santos, encara que a reliquia d'o Cristianismo más important en territorio aragonés ye o Santo Gredal, que seguntes a leyenda aragonesa d'o Santo Gredal estió en bells puestos d'Aragón (una espelunga en Yebra de Basa, Sant Per de Ciresa, Sant Hadrián de Sasau, Sant Per d'a Seu Reyal de Bailo, Seu de Chaca y palacio de l'Alchafaría de Zaragoza) dica o suyo treslato ta una breu estata en Barcelona, y definitivament enta la Seu de Valencia.
  
  Referencias
  
  Se veiga tamién 
   Relicario.
   Reliquias budistas.
   Reliquias cristianas.
   Reliquias musulmanas.
   Reliquias precristianas.
  
  Vinclos externos 
  
  Relichión
  Obchectos relichiosos